JohanHeinsen/ENO huggingface dataset:
Lolland-Falsters Stifts-Tidende, 1828-03-28
Mariboe, den 28de Marts. J Gaar Morges, vare Markerne her i Egnen atter bedækkede med Snee og det havde frosset temmelig stærkt om Natten. Vintersæden vedbliver imidlertid at love godt Udbytte. Selv Rapsæden tegner sig ualmindelig godt. De af Landmændene, som have overvintret Korn, faae nu her 24 a 25 Mk. for en Tønde Hvede, 10 a 11 Mk. for en Tønde Byg, 8 Mk. for en Tønde Havre, 19 Mk. for en Tønde Rug og 24 Mk. for en Tønde Erter.
Lolland-Falsters Stifts-Tidende, 1828-03-28
Det meget berømte mariboenitiske Brændeviin sælges nu for 1 Mk. pr. Pot, ja vel endog for billigere Priis, naar Afsætningen skeer i Partier.
Lolland-Falsters Stifts-Tidende, 1828-03-28
J denne Tid krydse især lybeckske og hamborgske Handelshuses Udsendte hinanden her for at indkræve Penge. Om de alle Steder i Riget blive tilfredsstillede, kan underkastes Tvivl; thi mangen Debitor ønsker formodentlig Accord fordi han virkelig trænger til den, maaskee andre fordi de, uden at trænge, i længere Tid have bebyrdet sig med Speculationer i saa Henseende, og derfor anseer Opnaaelse af deres Hensigt som en Belønning for det af dem havte Bryderi, hvilket de rimeligviis ikke benævner ved Bedrageri, men ved en fornuftig udtænkt og, efter deres Anskuelsesmaade, meget billig Fordring.
Lolland-Falsters Stifts-Tidende, 1828-03-28
Kjøbenhavns Børs-Cours, den 25de Marts. Hamborg 2 M. - , a vista 217. – Spec. 219. Specier solgtes til 13 Mk. 2 1/4 s. - Bank-Disconto 5 Procent. - Norske Speciessedler pr. 100 Specier 154 1/2 a 155 Rbd. Sedler. Svenske Sedler pr. Rigsdaler Rigsgjæld 50 Rbs. Tegn. - 4 Procents kongelige Obligationer (uden Renter) 82 a 82 1/2 Rbd. Sedler. Dito Dito 75 1/2 a 76 i Banco. - Nationalbank-Obligationer (af Laanet 4de Februar 1820) 102 a 102 1/2 Rbd. r. S. Dito Dito 111 1/2 a 112 Rbd. Sedl. – 4 Proc. uopsigelige Rigsbank=Obligationer, Renter pr. 6te Januar, 98 a 98 1/2 Rbd. r. S. - 6 Proc. norsk Laan ved Hambro & Søn 105 a 105 1/2 i Banco. 4 Proc. Dito ny 98 1/2 a 99 i Banco. - Asiatiske Actier - Rbd. Sedler. 3 Proc. ny danske Obligationer 57 a 57 1/2 L. Sterling. (1 L. Sterling beregnet til 14 Bancomark.)
Lolland-Falsters Stifts-Tidende, 1828-03-28
Bekjendtgjørelser. Formedelst anden Bestemmelse, finder jeg mig beføiet til, at anmode De, som hos mig enten have Arbeide, eller ved mig endnu her maatte ønske Noget udrettet, at henvende dem til mig senest 1ste Mai d. A.
Lolland-Falsters Stifts-Tidende, 1828-03-28
Tillige aflægger jeg herved min skyldigste Tak til Enhver, som her har forundt mig sin Tillid. Nakskov, den 27de Marts 1828. D. B. Lønborg, Uhrmager.
Lolland-Falsters Stifts-Tidende, 1828-03-28
Auctioner. Løverdagen den 12te April førstkommende, om Formiddagen Kl. 10, bliver i afgangne Bager Jesper Engbergs Stervboes Gaard her i Byen holdet Auction over Boets Løsøre og Kreaturer, bestaaende af Sølv, Kobber, Tin, Messing, Jern- og Træetøi, Meubler, Senge og Sengeklæder, Linned og Dækketøi, Gangklæder, 4 Heste, 4 Køer, 7 Faar og 1 Væder, Vogne, Plouge, Slæder og Avlsredskaber, Kornvarer, af Hvede, Rug, Byg og Havre, med mere. Vederhæftige Kjøbere gives Credit til Mikkelsdag førstkommende. Nykjøbing, den 25de Marts 1828. Møller.
Lolland-Falsters Stifts-Tidende, 1828-03-28
Tilkjøbs.
Lolland-Falsters Stifts-Tidende, 1828-03-28
Ved Berritzgaards Teglværk kan faaes Steenkalk den 10de og 11te April 1828, mod sædvanlig Betaling.
Lolland-Falsters Stifts-Tidende, 1828-03-28
Kulekalk og Muursteen er bestandig at faae. M. Rasmussen.
Lolland-Falsters Stifts-Tidende, 1828-03-28
Gigtstaal.
Lolland-Falsters Stifts-Tidende, 1828-03-28
De af berømte Læger saa meget anbefalede ægte magnetiserede Gigtstaal, der ere indrettede til Brug, for alle Deele af Gigtpatienternes Legeme, ere at erholde hos Hr. Giegengack i Mariboe, for den bestemte Priis 1 Rbd. Seddel pr. Stykke. Med ethvert Staal følger en Fortegnelse over Anvendelsen af samme. Tillige erholdes ægte magnetiserede Gigtfingerringe. Sponholtz, Smedemester paa Frederiksværk.
Lolland-Falsters Stifts-Tidende, 1828-03-28
Tjeneste ledig. Hos Slagtermester Smith i Sarkjøbing kan en confirmeret Dreng med gode Anbefalinger blive antaget i Lære i Slagterprofessionen til 1ste Mai næstkommende. De Conditioner, paa hvilke Antagelsen kan skee, vil nærmere blive at erfare hos ham.
Lolland-Falsters Stifts-Tidende, 1828-03-28
Hos Snedkermester Paaske i Nakskov kan en duelig Snedkersvend faae Arbeide.
Lolland-Falsters Stifts-Tidende, 1828-04-01
Lollands og Falsters Stifts Kongelig alene privilegerede. Addressecontoirs Efterretninger. maatada Toogtyvende Aargang. Nummer 27. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten,
Lolland-Falsters Stifts-Tidende, 1828-04-01
Udenlandsk. Græske tyrkiske Anliggender. Grev Capo d'strias har nu aflagt saadan Eed: "Jeg sværger, at vaage over alle Nationens mig anbetroede Jnteresser, efter de i Epidaurus, Astro og Troezen emanerede Love, at iagttage dem efter Nationalforsamlingens Bestemmelser og efter de af den provisoriske Regjering udstædte Statuter. Mit eneste Formaal er, at opofre mig til Grækenlands Vel og sætte det, saa snart muligt, i Stand til, at blive deelagtig i de fordeelagtige Resultater, som indeholdes i Londonner-Tractaten af 6te Juli 1827. Jeg vil aldeles hellige mig til Regjeringsforretningerne og lover, at forelægge Nationalforsamlingen, som vil træde sammen i April Maaned, mine Arbeider." Man har tillige Efterretning om, at der nu er oprettet et ordentligt Ministerium i Grækenland. Georg Conduriotti er bleven Finantsminister, Andreas Zalmi Udenlandsminister og Peter Mauromichalli Krigsminister. Spiridion Trikupi, en berømt Taler, har faaet en Værdighed liig en Erkecantslers. - Lord-Overcommissairen for de joniske Øer har været i Modon og der havt en Sammenkomst med Jbrahim Pascha, man mener angaaende de endnu paa Morea tilbageblevne ægyptiske Troppers Bortgang. Overcommissairen havde ogsaa til Formaal, at forebygge Tilførsel af Korn til Jbrahims Krigsfolk. - Den berømte reisende Franskmand Laborde, som nylig er kommen fra Grækenland til Rom, meddeler dog ingen fordeelagtig Skildring af førstnævnte Land og holder Capo d'Jstrias for forloren, dersom han ikke bliver understøttet med mange Penge og et betydeligt Antal Krigsfolk. Oberst Fabrier siger Laborde - har vel lovet at stille sig i Spidsen for Grevens Livvagt; men med den Forbeholdenhed, ikke at modtage Tirsdagen den 1 April 1828. Befaling af nogen Anden end ham selv. Fabrier skal ogsaa være i aabenbar Krig med General Church.
Lolland-Falsters Stifts-Tidende, 1828-04-01
Et overordenligt Tillæg til Petersborger=Journalen indeholder drøie bemærkninger i Anledning af Sultanens bekjendte Hattescherif, og fra Bucharest heed det den 1ste Marts, at Østerrigs og Preussens Ministres paa ny til Porten gjorte Fredsforslag vare forkastede. Hvorom Alt er, levede man dog i Wien endnu den 15de Marts i den faste Overbeviisning, at Krigens Udbrud vil blive forhindret, da Østerrig maa af politiske og commercielle Grunde ønske Fredens Vedligeholdelse.
Lolland-Falsters Stifts-Tidende, 1828-04-01
Portugal. Det af Jnfanten indsatte ny Ministerium yndes ikke af Folket. Natten til den 29de Februar droge formummede Bander gjennem Lissabon under Raabet: "Constitutionen døe!" Pøbelen samler sig jevnlig under Vicekongens Vinduer, umagende sig for at faae de Jndtrængende til at raabe: "Den uindskrænkede Konge, D. Miguel, leve!" Der er endog udspredt det Rygte, at Jnfanten ikke virkelig har aflagt Eden for Cortes.
Lolland-Falsters Stifts-Tidende, 1828-04-01
Adskilligt. Fra Bogota haves Efterretning om, at Bolivar lider af en Lungesvaghed og uden Forsigtighed ikke vil kunne leve længe. At Overtroen endnu hersker i en høi Grad i HasselsPræstegjæld, i Vesteraalen i Norge, seer man af følgende Begivenhed. En Mand paa Hindøen, som var paa Veien til sit Hjem, satte sig i Nærheden af dette paa en Steen og faldt bag over. Da han formenes at have været beskjænket, manglede han Kræfter til at reise sig. Neppe et Bøsseskud fra sit Hjem udstødte han ængstelige Skrig; men han maatte i sin skrækkelige Stilling døe, qvalt af Kulde og Snee; thi hans Søn og Tjenestetiende turde, uagtet de hørte Raab om Hjælp, ikke gaae ud af Huset formedelst Frygt for Spøgelser. Søndagen derpaa jordede Sønnen sin Fader med megen Pomp.
Lolland-Falsters Stifts-Tidende, 1828-04-01
Jndenlandsk. Hs. Majestæt har ved allerhøieste Resolution af 5te denne Maaned allernaadigst befalet, at det herefter ikke skal være tilladt andre end dem, der have vundet Borgerskab som Meel= eller Grynhandlere eller drive et andet Næringsbrug, som, i Medhold af de gieldende Love, giver dem Adkomst til en detail at udsælge Meel eller Gryn, i Kjøbenhavn at holde aaben Boutik med bemeldte Varer, eller at falholde samme i mindre Partier end tøndeviis. Denne Bestemmelse skal dog i de 3 første Maaneder efter denne Anordnings Kundgjørelse ikke kunne anvendes imod dem, der imidlertid maatte blive sagsøgte for formeentlig uberettiget Handel med Meel og Gryn; hvorimod slig Tiltale bliver at bedømme efter de forhen gjeldende Regler, uden Hensyn til forbemeldte allerhøieste Bestemmelse. Jøvrigt skal denne ikke medføre nogen Jndskrænkning i den lovlige Havne- og Torveafsætning af Meel og Gryn. Som Bidrag til Bedømmelsen af Nationens sædelige Tilstand og Straffelovenes Virksomhed, er det paalagRetsbetientene her i Riget, ved Udgangen af indeværende Aar, og herefter ved hvert Aars Slutning, at afgive Beretning om de ved hver Jurisdiction i Aarets Løb forefaldende Sager angaaende Forbrydelser og Straffe, dog blive Bøder for unødig Trætte eller andre processualske Forseelser ei deri at optage.
Lolland-Falsters Stifts-Tidende, 1828-04-01
Den 24de Marts, Kl. henimod 6 om Aftenen, blev Hovedstaden allarmeret ved Brandklokkens Lyd, og en i Retningen fra Christianshavn fremvæltende svær og tyk Røgsky gav den bebudede Jldsvaade et frygteligt Udseende. Til al Lykke var Faren imidlertid ei saa stor Jlden var nemlig udbrudt ved Trankogning paa det grønlandske Compagnies Plads, hvorved en af Kogepanderne var antændt, og ikkun Tagværket og nogle Luger paa en tæt ved Brænderiet liggende Pakhuusbygning bleve beskadigede. Hans Majestæt Kongen begav sig ved den første Larm til Brandstedet. - Ved en tidligere Jldsvaade, Løverdagen den 15de f. M., om Aftenen Kl. 10 ½, afbrændte af et Hr. Ogelvie tilhørende Sted ved Kongens Enghauge, en Sidebygning og en Længde. Ogsaa denne Jldsvaade havde ved den tykke Luft et dobbelt farligt Udseende, og man troede den langt nærmere Staden. Det nævnte Sted har for tilhørt forhenværende Krigsraad Gleiss.
Lolland-Falsters Stifts-Tidende, 1828-04-01
Nu ere de russiske Dampbade i Kjøbenhavn til Afbenyttelse hver Dag, men Tirsdag og Fredag for Damer alene.
Lolland-Falsters Stifts-Tidende, 1828-04-01
J Døvstumme-Jnstitutet i Kjøbenhavn havdes i Aaret 1827 i Alt 104 Pladser, nemlig 71 Drengepladser, hvoraf de 68 vare besatte og de 3 forbeholdne Børn, der ventedes at indkomme, og 33 Pigepladser, som alle vare besatte. Ved Begyndelsen af indeværende Aar undervistes i Alt 105 Børn i Jnstitutet, nemlig 68 Drenge og 37 Piger. Ogsaa i dette ypperlige Jnstitut er den indbyrdes Underviisning med Held anvendt.
Lolland-Falsters Stifts-Tidende, 1828-04-01
Hr. Repetiteur P. Funcks Concert den 23de Marts paa Hoftheatret var temmelig talrigt besøgt, samtlige Solonummere (af de Hr. F. Funck, Drewes og Falk, og Brødrene Braunstein) optoges med Bifald, og Madame Catalani indhøstede som sædvanligt rigelig Applaus for sin Sang. Sangerindens Afreise fra Kjøbenhavn er nu bestemt til indeværende Uge; den 28de Marts sang hun i en Concert ved Hoffet, hvorved ogsaa den udmærkede Kunstner, Clarinettisten Hr. Barmann, lod sig høre; i Søndags assisterede hun ved en Passionsconcert paa det kongelige Theater, og Dagen derpaa skal hun have lovet, at synge i Selskabet Harmoniens sidste Concert for i Vinter.
Lolland-Falsters Stifts-Tidende, 1828-04-01
Ved den tredie Forestilling af Vaudevillen: Guldbryllupsfrierierne, den 22de Marts, lod et Par Piber sig høre, hvilke dog snart bleve overdøvede og bragte til at tie af de larmende Applaus og Bravoraab. Det første ny Stykke, som efter den stille Uge er bestemt at gives paa det kongelige Theater, er Freias Alter; dernæst ville de tvende Originallystspil: Tre Maaneder efter Brylluppet og Flyttedagen, komme til Opførselse (det sidste maaskee paa selve Flyttedagen, den 15de April. – Jomfru Winsløw (en Steddatter af Hr. Skuespiller Winsløw senior) vil, efter Forlydende, med det Første optræde for Publicum; første Gang som Susanne i Brudgommen fra Mexico.
Lolland-Falsters Stifts-Tidende, 1828-04-01
Tiltalte Jens Jensen af Menstrup, i Holsteinborgs Birk, er i Høiesteret tilpligtet en Mulct af 80 Rbd. Sølv, for ikke strax, efter derom erholdt Kundskab, at have optaget Fruentimmeret Bodil Jonasdatter og Søn af en Torvegrav, hvori de fandtes druknede. –
Lolland-Falsters Stifts-Tidende, 1828-04-01
En Tjenestekarl Christen Post blev, for udviist voldsom Adfærd og Overhørighed ved Hoveriarbedets Forrettelse paa Dueholm Mark i Jydland, ved Underretten dømt til at arbeide i Viborg Tugt- og Forbedringshuus i 8 Maaneder; Overpolitiretten tilkjendte ham kun Vand og Brødsstraf i 6 Gange 5 Dage; men ved Høiesteret slap han med at bøde 10 Rbd. Sølv til Amtets Fattigcasse.
Lolland-Falsters Stifts-Tidende, 1828-04-01
J et Selskab har existeret Strid, betreffende det Spørgsmaal: "om Lyst til Dueller viser Mod eller Galskab.
Lolland-Falsters Stifts-Tidende, 1828-04-01
J denne Anledning er i Maanedsskrivtet Freya bleven spurgt: "hvilken af disse Bevæggrunde der kan antages at have ledet den Borgerofficier, som i Aaret 1825 ved Mønstringen paa Amager rev af een af Folkene en laaden Krudttaske, hvori der ved Uforsigtighed var gaaet Jld, og adspredte Carduserne paa Fælleden, Generalkrigscommissair, Dr. Neergaard har i denne Tid i en offentlig Forelæsning erklæret Forpagter Conradsens bekiendte brune Hingst for saa fortrinlig, at den ikke viger for nogen af dem som findes i de kongel. Stutterier. Hr. Forpagteren har nu tillagt bemeldte Hingst Navnet Tamerlan. For hver Hoppe, den bedækker, fordrer Conradsen 5 Specier, saaledes at de 2 Specier erlægges naar Hoppen bedækkes og de andre 3 først naar Føllet gaaer ved Moderen.
Lolland-Falsters Stifts-Tidende, 1828-04-01
For omtrent 3 Uger siden er Kirkeblokken i KregomeKirke, under Frederiksværks Gods, bleven opbrudt og de deri værende Penge borttagne. Man formoder, at den endnu uopdagede Gierningsmand har udøvet dette Jndbrud og Kirketyveri ved at gaae op i Taarnet, ind igjennem det Rum, hvori Uhrværket er, og derfra ned igjennem Kirketaget, da man paa dette Sted har fundet et Hull, saa stort at et Menneske kan krybe derigjennem, og hvorfra der over Loftet er Nedgang til Kirken. Der skal være Anledning til at tro, at et lignende Tyveri paa samme Sted allerede en Gang tilforn, i f. A., er blevet begaaet.
Lolland-Falsters Stifts-Tidende, 1828-04-01
Det dramatiske Selskab i Aarhuus vedbliver at udmærke sig ved at give Forestillinger til Bedste for trængende Familier.
Lolland-Falsters Stifts-Tidende, 1828-04-01
Sognepræsten til Røgen i Aarhuus Stift har om et farligt Menneske bekjendtgjort Følgende: "N. Nielsen, Galten, Almisselem under Rogen og Sporup Fattigvæsen, har absenteret sig. Foreløbig bemærkes, at hans Omstreifen er farlig for det Offentlige, at han har været i Slaveriet i Kjøbenhavn, i Tugthuset i Viborg og i flere af Nørre-Jydlands Arrester. Han er 43 Aar gammel, lille af Væxt. Hans Mine er dristig, næsviis og skamløs, ligesom hans Levnet. Hans Ryger noget buet, som formeentlig er en Afmindelse af Spidsroden. Ved Undvigelsen var han klædt i hvid Vadmels=Trøie og Beenklæder. Gjerne taler han om sine Misgierninger, og det med en Selvtilfredshed, som viser, at han sætter sin høieste Ære i den dybeste Skjændsel. Ogsaa kjendes han derpaa, at han aldrig er ædru ved den mindste Mulighed at blive drukken.
Lolland-Falsters Stifts-Tidende, 1828-04-01
Da denne Person, i Følge en Amtsskrivelse af 21de Febr., har noget tilgode her, for hans, inden Undvigelsen, forøvede Brutalitet, Voldsomhed, Liderlighed, Drukkenskab og Bedrageri, saa bedes han anholdt og hidslæbt, for at rigtig Afregning kan finde Sted. Alle dermed forbundne Omkostninger betales af mig."
Lolland-Falsters Stifts-Tidende, 1828-04-01
Mariboe, den 31te Marts. Lollandsk HerregaardsSmør koster endnu 24 s. pr. Pund og her i Landet avlede Kartofler 16 s. pr. Skjeppe. (J Aalborg sælges Herregaards=Smør for 18 s. pr. Pund og Kartofler for 8 a 9 s. pr. Skjeppe.)¬
Lolland-Falsters Stifts-Tidende, 1828-04-01
J Bondebyen Østofte, i Grevskabet Knudtenborg, fandtes for nogen Tid siden en Jndsidder, dennes Kone og Børn uden Bevidsthed, og Manden forestilllede sig, at der var kommen en ubekjendt Person ind i Værelset til dem og havde affyret et Gevær. Det opdagedes imidlertid, at disse fattige Folks sygelige Tilstand var foranlediget derved, at Huusmoderen havde, imod sin Villie, kogt giftige Rødder i en for hele Familien om Middagen tillavet Suppe, som ikke blev opspiist. Manden, Kurvemager Jørgen Nye, og Konen befinde sig igjen meget vel; men Børnene skal endnu være syge.
Lolland-Falsters Stifts-Tidende, 1828-04-01
Blandt de til Høiesteret for Aaret 1828 indstævnte Sager er fra Lolland: Sagen af Kammerherre Raben Hvidtfeldt Levetzow, contra Fæstegaardmd. Christen Hansen Møller i Vesterullev.
Lolland-Falsters Stifts-Tidende, 1828-04-01
Kjøbenhavns Børs-Cours, den 28de Marts. Hamborg 2 M. - , a vista 218. – Spec. 220. Specier solgtes til 13 Mk. 3 1/4 s. - Bank-Disconto 5 Procent. - Norske Speciessedler pr. 100 Specier 155 a 155 1/2 Rbd. Sedler. Svenske Sedler pr. Rigsdaler Rigsgjæld 51 Rbs. Tegn. - 4 Procents kongelige Obligationer (uden Renter) 82 1/2 a 83 Rbd. Sedler. Dito Dito 75 1/2 a 76 i Banco. - Nationalbank-Obligationer (af Laanet 4de Februar 1820) 102 a 102 1/2 Rbd. r. S. Dito Dito 112 a 112 1/2 Rbd. Sedl. – 4 Proc. uopsigelige Rigsbank=Obligationer, Renter pr. 6te Januar, 98 a 98 1/2 Rbd. r. S. - 6 Proc. norsk Laan ved Hambro & Søn 105 a 105 1/2 i Banco. 4 Proc. Dito ny 98 1/2 a 99 i Banco. - Asiatiske Actier - Rbd. Sedler. - 3 Proc. ny danske Obligationer 57 a 57 1/2 L. Sterling. (1 L. Sterling beregnet til 14 Bancomark.)
Lolland-Falsters Stifts-Tidende, 1828-04-01
Bekjendtgjørelser. Damppaketfarten. imellem Kjøbenhavn og Kiel. begynder den 15de April d. A. og vedvare til medio October. Dampskibet Caledonia vil saaledes afgaae fra Kjøbenhavn hver Tirsdag Morgen Kl. 6 præsice og fra Kiel hver Torsdag Eftermiddag Kl. 4, og anløbe paa Henreisen. Coster og Kallehauge. om Tirsdagen Kl. 12–2 Eftermiddag. Gaabense paa Falster: om Tirsdagen Kl. 2-4. og Navnsby paa Lolland: om Tirsdagen Kl. 6–8. paa Hjemreisen. Navnsby, om Fredagen Kl. 1–3 Morgen. Gaabense: og Coster og Kallehauge. - - 79 Da paa disse Stationer intet Ophold kan finde Sted, anmodes de derfra afgaaende Passagerer om, at være der tilstede den første af de her opgivne Tider. Betalingen for Befordringen er følgende: fra Kjøbenhavn til Coster og Kallehauge: 1ste Cahrt: 2 1/2 Spec.; 2den Dito: 1 3/4 Spec. fra - til Gaabense: 1ste Cahrt: 3 1/2 Spec.; 2den Dito. 2 3/4 Spec. fra - til Navnsby. 1ste Cahrt: 4 1/2 Spec.: 2den Dito. 3 Spec. fra - til Kiel: 1ste Cahrt: 8 Spec.; 2den Dito 4 Spec. Familier, hvorved forstaaes Mand, Kone, Børn og andre til en Huusstand hørende Personer, nyde Moderation i Betalingen. Reisevogne medtages til og fra Kiel a 8 Specier Stykket.
Lolland-Falsters Stifts-Tidende, 1828-04-01
Damppaketfartens Comptoir i Kjøbenhavn, Kronprindsessegaden No. 395, den 22de Marts 1828.
Lolland-Falsters Stifts-Tidende, 1828-04-01
Undertegnede forfærdiger Stue=, Taffel=, Søe, Sang- og Spille-Uhre, som, efter Vedkommendes Bestemmelse, kan indrettes til at gaae enten 24 Timer, 8 Dage eller et Aar uden at optrækkes. Tillige forfærdiger jeg Taarnuhre og reparerer alle Slags Uhre. Mine Priser ere billige og mit Arbeide godt. En Dreng af honet Familie, kan strax antages i Lære hos mig. Nakskov, den 31te Marts 1828. H. Lund, Uhrmager.
Lolland-Falsters Stifts-Tidende, 1828-04-01
Auctioner. Mandagen den 21de April førstkommende, om Formiddagen Kl. 9, agter Forpagter Bertelsen paa Christiansholm at afholde offentlig Auction over endeel Qvæg, Heste, Faar med Grøde, Uld, røget Flesk, Byg og Havre, Sengesteder med og uden Omhæng, Sengeklæder, Lagen, Stole, Borde, Skabe, samt alle Slags Avlsredskaber, endeel tørt Træe, Meieriredskaber, 2de rhinske Møllestene, m. m., som ved Auctionsstedet forevises. Credit gives til Mortensdag førstkommende. Kreaturene kan, om forlanges, fodres til 1ste Mai. Christiansholm, den 31te Marts 1828. F. Bertelsen.
Lolland-Falsters Stifts-Tidende, 1828-04-01
Løverdagen den 12te April førstkommende, om Formiddagen Kl. 10, bliver i afgangne Bager Jesper Engbergs Stervboes Gaard her i Byen holdet Auction over Boets Løsøre og Kreaturer, bestaaende af Sølv, Kobber, Tin, Messing, Jern- og Træetøi, Meubler, Senge og Sengeklæder, Linned og Dækketøi, Gangklæder, 4 Heste, 4 Køer, 7 Faar og 1 Væder, Vogne, Plouge, Slæder og Avlsredskaber, Kornvarer, af Hvede, Rug, Byg og Havre, med mere. Vederhæftige Kjøbere gives Credit til Mikkelsdag førstkommende. Nykjøbing, den 25de Marts 1828. Møller.
Lolland-Falsters Stifts-Tidende, 1828-04-01
Skiftesamling. Arvingerne i Stervboet efter Kjøbmand Tønne Rasmussen og Hustru Marie, født Dorph, underrettes herved om, i Følge Pl. 21de April 1824, at der Løverdagen den 3die Mai d. A., Formiddag Kl. 10 slet, afholdes en Skiftesamling i Boet paa Raadstuen, her i Byen, for at der kan tages en Beslutning om, hvad der skal foranstaltes i Anledning af en under 10de Marts d. A. afsagt Overrets=Dom, i en til Betaling af een af Boets udestaaende Fordringer anlagt Sag. Nakskovs Skifteret, den 31te Marts 1828. Pontoppidan. Schwensen.
Lolland-Falsters Stifts-Tidende, 1828-04-01
Jndkaldelser.
Lolland-Falsters Stifts-Tidende, 1828-04-01
Creditorerne i Stervboet efter den her i Byen ved Døden afgangne Bagermester Peter Nielsen og forhen afdøde Hustru indkaldes herved, i Følge Pl. 26de October 1792, med tolv Ugers Varsel til for os at anmelde og beviisliggjøre deres Fordringer. Nakskovs Skifteret, den 31te Marts 1828. Pontoppidan. Schwensen.
Lolland-Falsters Stifts-Tidende, 1828-04-01
Creditorerne i Stervboet efter den her i Byen ved Døden afgangne Skomagermester Andreas Petersen indkaldes herved, i Følge Pl. 26de October 1792, med tolv Ugers Varsel til for os at anmelde og beviisliggjøre deres Fordringer. Nakskovs Skifteret, den 31te Marts 1828. Pontoppidan. Schwensen.
Lolland-Falsters Stifts-Tidende, 1828-04-01
Ved Proclama af Dags Dato, som læses inden vedkommende Retter, ere Creditorerne i Stervboet efter Gaardmand Anders Jensen i Naarup By, VestenskovSogn, Lollands Sønderherred, indkaldte med 12 Ugers Varsel til for mig, som den ordinaire Skifteforvalter, at anmelde og beviisliggjøre deres Fordringer. Ligeledes ere de fraværende Arvinger, hvis Opholdsted ei vides, indkaldte med Aars og Dags Varsel til at melde sig. Hvilket herved endvidere bekjendtgjøres. Nakskov, den 27de Marts 1828. Pontoppidan.
Lolland-Falsters Stifts-Tidende, 1828-04-01
Tilkjøbs.
Lolland-Falsters Stifts-Tidende, 1828-04-01
Nye Citroner kan bekommes hos J. Lange. Ved Tallotteriets 1159 Trækning i Altona udkom: No. 47. 18. 13. 73. 75.
Lolland-Falsters Stifts-Tidende, 1828-04-04
Lollands og Falsters Stifts Kongelig alene privilegerede. Addressecontoirs Efterretninger. Sal. Saa Toogtyvende Aargang. Nummer 28. udgives tvende Gange ugentlig fra C. C. Schultz's Enkes Bogtrykkerie, Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1828-04-04
Udenlandsk. Græske tyrkiske Anliggender. Efterretninger fra Corfu af 22de Februar melde Jbrahim Paschas forestaaende Ankomst til denne Stad.
Lolland-Falsters Stifts-Tidende, 1828-04-04
Den 3die Februar var Alt roligt i Alexandrien; men en Capitain, som, efter 21 Dages Seilads, derfra løb ind til Triest den 12te Marts, berettede dog, at 20 Dage for hans Afreise var en ægyptisk Flaade, bestaaende af 20 Krigskibe, samt mange Transportskibe med Foraad af alle Slags, efter Foregivende gaaet under Seil til Candien; men sandsynligviis til Navarino.
Lolland-Falsters Stifts-Tidende, 1828-04-04
Rusland. Til Hamborg var den 28de Marts fra en troværdig Haand indløben den Efterretning, at de keiserlige russiske Tropper virkelig den 12te f. M. vare gaaede over Pruth.